b'\n_START_ARTICLE_\nDardanija\n_START_PARAGRAPH_\nDardanija (latinsko Dardania, starogr\xc5\xa1ko \xce\x94\xce\xb1\xcf\x81\xce\xb4\xce\xb1\xce\xbd\xce\xaf\xce\xb1  [Dardan\xc3\xada]) je bila rimska in bizantinska provinca na Balkanu. Od leta 87 do 284 je bila neformalna pokrajina v Meziji, potem pa je kot provinca postala del Mezijske dioceze (293\xe2\x80\x93337).  Ime je dobila po Dardancih, ki so bili v pokrajini naseljeni \xc5\xbee pred rimsko osvojitvijo Balkana (28 pred n. \xc5\xa1t. \xe2\x80\x93 6 n. \xc5\xa1t.).\n_START_SECTION_\nOzadje\n_START_PARAGRAPH_\nEtimologijo imena Dardanija se povezuje z albansko besedo darda - hru\xc5\xa1ka. Ime dardanskega kralja Bardilisa v alban\xc5\xa1\xc4\x8dini pomeni Bela zvezda (iz bard \xe2\x80\x93 bel in yli \xe2\x80\x93 zvezda)._NEWLINE_ Dardanija  je bila naseljena z Iliri, Kelti   in Tra\xc4\x8dani. Po rimski osvojitvi Ilirije leta 168 pr. n. \xc5\xa1t. so Rimljani pokrajino kolonizirali in zgradili ve\xc4\x8d mest.\n_START_SECTION_\nBizantinska Dardanija\n_START_PARAGRAPH_\nPo razpadu Rimskega imperija leta 476 je Dardanija pripadla Bizantinskemu cesarstvu. V njem je ostala do poznega 7. stoletja, ko so Slovani na ve\xc4\x8dini Balkanskega polotoka uni\xc4\x8dili bizantinsko oblast. Dardanija  kot lo\xc4\x8dena upravna entiteta je prenehala obstajati.\n_START_SECTION_\nMesta\n_START_PARAGRAPH_\nV obdobju, ko je Dardanija spadala v rimsko provinco Gornjo Mezijo, so bila njena najve\xc4\x8dje maesta  Ulpiana (Lipljan, Kosovo), Therranda (Prizren, Kosovo), Vicianum (Vu\xc4\x8ditrn, Kosovo),  Scupi  (Skopje, Makedonija), Vindenis  (Glamnik, Kosovo) in Velanis. Najpomembnej\xc5\xa1e mesto v provinci je bil Naissus (Ni\xc5\xa1, Srbija), zgrajen na nekdanji keltski naselbini. Rimljani so ustanovili tudi rudarsko mesto municipium Dardanicum, (Leposavi\xc4\x87, Kosovo) ki je bilo pozezano z metalur\xc5\xa1kimi obrati (metalla Dardanica).   Dardanski Da\xc4\x8dani  so \xc5\xbeiveli v svojem mestu Quemedava.\n_START_SECTION_\nEpiskopski sede\xc5\xbei\n_START_PARAGRAPH_\nEdini anti\xc4\x8dni episkopski sede\xc5\xbe v Rimski provinci Dardaniji  ali Dardaniji, v  Annuario Pontificio omenjen kot naslovni sede\xc5\xbe, je bil v Dioklecijani (Kastoria, Gr\xc4\x8dija).'